ข้อบัญญัติองค์การบริหารส่วนตำบลบ้านกรดข้อบัญญัติองค์การบริหารส่วนตำบลบ้านกรดเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านกรดอำเภอบางปะอิน จังหวัดพระนครศรีอยุธยาพ.ศ.๒๕๕๐ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖องค์การบริหารส่วนตำบลบ้านกรดโดยความเห็นชอบของสภาองค์การบริหารส่วนตำบลบ้านกรดผู้ว่าราชการจังหวัดพระนครศรีอยุธยาคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านกรดเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบ้านกรดอำเภอบางปะอิน จังหวัดพระนครศรีอยุธยา พ.ศ. ๒๕๕๐ข้อ ๒[๑]ข้อบัญญัติองค์การบริหารส่วนตำบลบ้านกรดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่อำเภอบางไทรอำเภอพระนครศรีอยุธยา อำเภอบางปะอินและอำเภอวังน้อย จังหวัดพระนครศรีอยุธยา พ.ศ.๒๕๔๕บังคับในเขตองค์การบริหารส่วนตำบลบ้านกรดเว้นแต่ที่ขัดหรือแย้งกับข้อบัญญัตินี้ข้อ ๔ ในข้อบัญญัตินี้แนวเขตควบคุมอาคาร หมายความว่าพื้นที่บริเวณดังต่อไปนี้๔.๑ ทิศเหนือ จดเขตตำบลบ้านกรดทิศตะวันออก จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๓๒ ฟากตะวันตกทิศใต้ จดเขตตำบลบ้านกรดทิศตะวันตก จดเส้นขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๓๒ฟากตะวันตก๔.๒ ทิศเหนือ จดเขตตำบลบ้านกรดทิศตะวันออก จดเส้นขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๓๐๙ฟากตะวันตกทิศใต้ จดเขตตำบลบ้านกรดทิศตะวันตก จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๓๒ ฟากตะวันออกทั้งนี้ตามแผนที่ท้ายข้อบัญญัตินี้ข้อ ๕ให้กำหนดพื้นที่บางส่วนในท้องที่ตำบลบ้านกรด อำเภอบางปะอินจังหวัดพระนครศรีอยุธยาภายในแนวเขตควบคุมอาคารตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภทดังต่อไปนี้(๑)โรงงานที่ใช้เครื่องจักรที่มีกำลังรวมตั้งแต่ห้าแรงม้าหรือเทียบเท่าขึ้นไปหรือใช้คนงานตั้งแต่สิบคนขึ้นไป(๒) สถานบริการตามกฎหมายว่าด้วยสถานบริการ(๓)สถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(๔) สถานีบรรจุก๊าซ สถานที่เก็บก๊าซและสถานีบริการ ตามกฎหมายว่าด้วยการบรรจุก๊าซปิโตรเลียมเหลว(๕) อาคารที่มีความสูงเกิน ๒๕ เมตร(๖) หอถังน้ำที่มีความสูงเกิน ๒๘ เมตรการวัดความสูงให้วัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคารข้อ ๖ อาคารที่มีอยู่แล้วภายในบริเวณพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลบ้านกรดรักษาการให้เป็นไปตามข้อบัญญัตินี้ประกาศณ วันที่ ๒๑ กุมภาพันธ์ พ.ศ. ๒๕๕๐เสกสรรไกรสดับนายกองค์การบริหารส่วนตำบลบ้านกรด[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลบ้านกรด เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านกรด อำเภอบางปะอิน จังหวัดพระนครศรีอยุธยา พ.ศ.2550(ดูข้อมูลจากภาพกฎหมาย)โสรศ/ผู้จัดทำ๖มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๖๔ ง/หน้า ๓๔/๒๘ พฤษภาคม ๒๕๕๐